ร้านติ่มซำในถนนสวนศิริ ร้านตั้งอยู่ตรงหัวมุม เราเดินมาจากโรงแรมเจบีตามแผนที่ของวงในเลยค่ะ แอบคิดถึงติ่มซำที่หาดใหญ่เบาๆ กินที่กรุงเทพฯ ยังไงก็ไม่เหมือนกับที่นี่ทั้งน้ำจิ้ม เนื้อหมูที่ใช้ที่เรากินที่กรุงเทพจะออกมันๆกินมากๆแอบเลี่ยน แต่เนื้อหมูที่นี่จะเป็นเนื้อหมูไม่มัน ราคาที่นี่ก็ไม่แพงเลย

สำหรับร้านนี้เรามีโอกาสมากินสองวันติดเลย มาถึงก็เลือกที่เราจะกิน หยิบเองเลยค่ะแล้ววางไว้เพื่อให้เค้านึ่งให้ รอนึ่งใช้เวลาเหมือนกันสัก 5-7 นาทีได้
ราคาของที่นี่เข่งละ 16.- จริงๆคือทุกอย่าง 16.- ทั้งหมด อย่างเครื่องดื่มพวกไมโลเย็น นมเย็น โอวัลตินร้อน/เย็น ไข่ลวก (2ฟอง) สำหรับเมนูที่เราชอบส่วนตัวเลยจะเป็นปลานึ่ง (ปลาแช่บ๊วย) เนื้อปลาชิ้นใหญ่ น้ำหวานๆเปรี้ยวๆเค็มๆตัดกับขิง ???? อีกอันจะเป็นซี่โครงหมู เปื่อยมาก ในน้ำหวานๆเข้มข้นๆ อีกเข่งเป็นหมูกับมะระ อย่างที่บอกว่าหมูเค้าจะไม่ใช่เนื้อหมูแบบมันๆ กินกับมะระขมๆ ชอบเลย

จริงๆ ติ่มซำที่ไม่ได้เอ่ยมาก็อร่อยใช้ได้เลย น้ำจิ้มของที่นี่ก็จะเป็นแบบที่กินตอนเล็กๆ แต่ส่วนตัวคิดว่าไม่จิ้มอร่อยกว่า เจ้าของร้านก็น่ารักพูดจาดี อัธยาศัยดีค่ะ ใครมาแถวนี้เราแนะนำเลย ????